Szegedi Tudományegyetem | Speciális képzések az SZTE-n a koronavírus-járvány kapcsán
A koronavírus járvány terjedésére való felkészülés jegyében lélegeztetőgépek kezeléséről indítottak képzést a Szegedi Tudományegyetem Szent-Györgyi Albert Klinikai Központ orvosainak és szakdolgozóinak. A tanfolyam a Szegedi Tudományegyetem Szent-Györgyi Albert Klinikai Központ Aneszteziológiai és Intenzív Terápiás Intézet vezetőjének, Prof. Dr. Babik Barnának a kezdeményezésére indult. A képzést Prof. Dr. Lengyel Csaba a Szent-Györgyi Albert Klinikai Központ elnöke támogatja, aki körlevélben hívta fel a klinikai orvosok és szakdolgozók figyelmét a képzés fontosságára.
A nemrégiben megkötött Coursera for Campus együttműködés részeként az SZTE hallgatói ingyen férhetnek hozzá a világ legjobb egyetemeinek és vállalatainak mintegy 4000 kurzusához. Közte Helen Ward és Neil Ferguson professzorok (Imperial College London) „Science Matters: Let's Talk About COVID-19” kurzusához is.